ನಿಕೋಲಸ್‌ ಕೇಜ್‌ (ಜನ್ಮನಾಮ: ನಿಕೋಲಸ್‌ ಕಿಮ್‌ ಕೊಪ್ಪೊಲಾ ; ಹುಟ್ಟಿದ್ದು: 1964ರ ಜನವರಿ 7ರಂದು) ಅಮೆರಿಕಾದ ಓರ್ವ ನಟನಾಗಿದ್ದಾನೆ. 1981ರಲ್ಲಿ ದೂರದರ್ಶನ ಮಾಧ್ಯಮದ ಮೂಲಕ ತನ್ನ ಪ್ರಥಮ ಪ್ರವೇಶವನ್ನು ಮಾಡಿದ ಕೇಜ್‌, ನಟನೆಯನ್ನು ಒಂದು ವೃತ್ತಿಜೀವನವಾಗಿ ಮುಂದುವರಿಸಿಕೊಂಡು ಬಂದ. "ಕೆಟ್ಟ ಹುಡುಗನ" ಪಾತ್ರಗಳಲ್ಲಿ ಕಾಣಿಸಿಕೊಳ್ಳುತ್ತಾ ಬಂದ ಕೇಜ್‌, ತನ್ನ ಪಾತ್ರನಿರ್ವಹಣೆಗಾಗಿ ಅನೇಕ ಪ್ರಶಸ್ತಿಗಳನ್ನು ಗೆದ್ದಿದ್ದಾನೆ. ಲೀವಿಂಗ್‌ ಲಾಸ್‌ ವೆಗಾಸ್‌ ಚಿತ್ರದಲ್ಲಿನ ತನ್ನ ಪ್ರಮುಖ ಪಾತ್ರಕ್ಕಾಗಿ 1995ರಲ್ಲಿ ಗೆದ್ದ ಅತ್ಯುತ್ತಮ ನಟನಿಗಾಗಿರುವ ಅಕಾಡೆಮಿ ಪ್ರಶಸ್ತಿ ಹಾಗೂ ಅಡಾಪ್ಟೇಷನ್‌ ಚಿತ್ರದಲ್ಲಿನ ಅಭಿನಯಕ್ಕಾಗಿ 2002ರಲ್ಲಿ ಗೆದ್ದ ಅತ್ಯುತ್ತಮ ನಟನಿಗಾಗಿರುವ ಟೊರೊಂಟೊ ಚಲನಚಿತ್ರ ವಿಮರ್ಶಕರ ಸಂಘದ ಪ್ರಶಸ್ತಿ ಇವುಗಳಲ್ಲಿ ಸೇರಿವೆ. 60ಕ್ಕೂ ಹೆಚ್ಚಿನ ಚಲನಚಿತ್ರಗಳಲ್ಲಿ ಕೇಜ್‌ ಅಭಿನಯಿಸಿದ್ದು, ಫೇಸ್‌/ಆಫ್‌ (1997), ಗಾನ್‌ ಇನ್‌ 60 ಸೆಕೆಂಡ್ಸ್‌ (2000), ನ್ಯಾಷನಲ್‌ ಟ್ರೆಷರ್‌ (2004), ಘೋಸ್ಟ್‌ ರೈಡರ್‌‌ (2007), : (2009), ಮತ್ತು ಕಿಕ್‌-ಆಸ್‌ (2010) ಚಿತ್ರಗಳು ಅವುಗಳಲ್ಲಿ ಸೇರಿವೆ. ಕೇಜ್‌ ಒಟ್ಟು ಮೂರು ಬಾರಿ ಮದುವೆಯಾದ: ಪೆಟ್ರೀಷಿಯಾ ಆರ್ಕ್ವೆಟ್‌, ಲೀಸಾ ಮೇರೀ ಪ್ರೆಸ್ಲೆ, ಮತ್ತು ಅವನ ಸದ್ಯದ ಪತ್ನಿಯಾದ ಅಲೀಸ್‌ ಕಿಮ್‌ ಕೇಜ್‌ ಆತ ಮದುವೆಯಾದ ಹುಡುಗಿಯರಲ್ಲಿ ಸೇರಿದ್ದಾರೆ. == ಆರಂಭಿಕ ಜೀವನ == ಕ್ಯಾಲಿಫೋರ್ನಿಯಾದ ಲಾಂಗ್‌ ಬೀಚ್‌ ಎಂಬಲ್ಲಿ ಕೇಜ್‌ ಜನಿಸಿದ. ಅವನ ತಂದೆಯಾದ ಆಗಸ್ಟ್‌ ಕೊಪ್ಪೊಲಾ ಓರ್ವ ಸಾಹಿತ್ಯದ ಪ್ರಾಧ್ಯಾಪಕನಾಗಿದ್ದರೆ, ಕೇಜ್‌ನ ತಾಯಿಯಾದ ಜಾಯ್‌ ವೋಗೆಲ್‌ಸ್ಯಾಂಗ್ ಓರ್ವ ನರ್ತಕಿ ಹಾಗೂ ನೃತ್ಯಸಂಯೋಜಕಿಯಾಗಿದ್ದಾಳೆ; ಕೇಜ್‌ನ ಹೆತ್ತವರು 1976ರಲ್ಲಿ ವಿಚ್ಛೇದನವನ್ನು ಪಡೆದರು. ಕೇಜ್‌ನ ತಾಯಿಯು ಜರ್ಮನ್‌ ವಂಶಕ್ಕೆ ಸೇರಿದವಳಾಗಿದ್ದರೆ, ಅವನ ತಂದೆಯು ಇಟಲಿಯ ವಂಶಕ್ಕೆ ಸೇರಿದವನಾಗಿದ್ದ (ಅವನ ತಂದೆಯ ಕಡೆಯ ಸಂಬಂಧದ ಮುತ್ತಜ್ಜ-ಮುತ್ತಜ್ಜಿಯರು ಬೆಸಿಲಿಕೇಟಾದ ಬೆರ್ನಾಲ್ಡಾದಿಂದ ಬಂದಿದ್ದ ವಲಸೆಗಾರರಾಗಿದ್ದರು). ಕಾರ್ಮೈನ್‌ ಕೊಪ್ಪೊಲಾ ಹಾಗೂ ಇಟಾಲಿಯಾ ಪೆನ್ನಿನೋ, ಅವನ ತಂದೆಯ ಕಡೆಯ ಸಂಬಂಧದ ಅಜ್ಜ-ಅಜ್ಜಿಯರಾಗಿದ್ದರು. ಕಾರ್ಮೈನ್‌ ಕೊಪ್ಪೊಲಾ ಓರ್ವ ಸಂಯೋಜಕನಾಗಿದ್ದ, ಮತ್ತು ಇಟಾಲಿಯಾ ಪೆನ್ನಿನೋ ಓರ್ವ ನಟಿಯಾಗಿದ್ದಳು. ತನ್ನ ತಂದೆಯ ಮೂಲಕ, ನಿರ್ದೇಶಕ ಫ್ರಾನ್ಸಿಸ್‌ ಫೋರ್ಡ್‌ ಕೊಪ್ಪೊಲಾ ಹಾಗೂ ನಟಿ ಟಾಲಿಯಾ ಷೈರ್‌ ಇವರುಗಳಿಗೆ ಕೇಜ್‌ ಸೋದರ ಸಂಬಂಧಿಯಾಗಿದ್ದಾನೆ. ಅಷ್ಟೇ ಅಲ್ಲ, ನಿರ್ದೇಶಕರಾದ ರೋಮನ್‌ ಕೊಪ್ಪೊಲಾ ಹಾಗೂ ಸೋಫಿಯಾ ಕೊಪ್ಪೊಲಾ, ಚಲನಚಿತ್ರ ನಿರ್ಮಾಪಕ ದಿವಂಗತ ಗಿಯಾನ್‌-ಕಾರ್ಲೊ ಕೊಪ್ಪೊಲಾ, ಮತ್ತು ನಟರಾದ ರಾಬರ್ಟ್‌ ಕಾರ್ಮೈನ್‌ ಹಾಗೂ ಜಾಸನ್‌ ಷ್ವಾರ್ಟ್ಜ್‌ಮನ್‌‌ ಮೊದಲಾದವರಿಗೆ ಕೇಜ್‌ ಸೋದರ ಬಂಧುವಾಗಿದ್ದಾನೆ. ಕೇಜ್‌ಗೆ ಇಬ್ಬರು ಸೋದರರಿದ್ದಾರೆ. ಅವರಲ್ಲಿ ಕ್ರಿಸ್ಟೋಫರ್‌ ಕೊಪ್ಪೊಲಾ ಎಂಬಾತ ಓರ್ವ ನಿರ್ದೇಶಕನಾದರೆ; ಮಾರ್ಕ್‌ "ದಿ ಕೋಪ್‌" ಕೊಪ್ಪೊಲಾ ಎಂಬಾತ ನ್ಯೂಯಾರ್ಕ್‌ ರೇಡಿಯೋದ ಪ್ರಸಿದ್ಧ ವ್ಯಕ್ತಿಯಾಗಿದ್ದಾನೆ. ವಿದ್ಯಾಭ್ಯಾಸಕ್ಕೆಂದು ಬೆವರ್ಲಿ ಹಿಲ್ಸ್‌ ಹೈಸ್ಕೂಲ್‌‌‌ಗೆ (ಸಹವರ್ತಿ ಮನೋರಂಜನೆಗಾರರಾದ ಆಲ್ಬರ್ಟ್‌ ಬ್ರೂಕ್ಸ್‌, ಏಂಜಲಿನಾ ಜೂಲೀ, ಲೆನ್ನಿ ಕ್ರಾವಿಟ್ಜ್‌‌, ಸ್ಲಾಶ್‌, ರಾಬ್‌ ರೀನರ್‌‌, ರಿಚರ್ಡ್‌ ಡ್ರೇಫಸ್‌, ಬೋನ್ನೀ ಫ್ರಾಂಕ್ಲಿನ್‌ ಮತ್ತು ಡೇವಿಡ್‌ ಷ್ವಿಮ್ಮರ್‌ ಇವರೇ ಮೊದಲಾದವರು ಓದಿದ್ದು ಇದೇ ಪ್ರೌಢಶಾಲೆಯಲ್ಲಿ) ಸೇರಿಕೊಂಡ ಕೇಜ್‌, ಚಿಕ್ಕ ವಯಸ್ಸಿನಿಂದಲೇ ನಟನೆಯ ವೃತ್ತಿಯೆಡೆಗೆ ಮಹತ್ವಾಕಾಂಕ್ಷೆಯನ್ನು ಹೊಂದಿದ್ದ. ಸ್ಕೂಲ್‌ ಆಫ್‌ ಥಿಯೇಟರ್‌, ಫಿಲ್ಮ್‌, ಅಂಡ್‌ ಟೆಲಿವಿಷನ್‌ನಲ್ಲೂ ಸಹ ಕೇಜ್‌ ವ್ಯಾಸಂಗಮಾಡಿದ. ಶಾಲೆಯ ವತಿಯಿಂದ ನಿರ್ಮಿಸಲಾದ ಗೋಲ್ಡನ್‌ ಬಾಯ್‌ ಎಂಬ ಚಿತ್ರದಲ್ಲಿ ಕಾಣಿಸಿಕೊಂಡಿದ್ದು ಸಿನಿಮೀಯವಲ್ಲದ ಅವನ ಮೊದಲ ನಟನಾ ಅನುಭವವಾಗಿತ್ತು. == ವೃತ್ತಿ ಜೀವನ == ಫ್ರಾನ್ಸಿಸ್‌ ಫೋರ್ಡ್‌ ಕೊಪ್ಪೊಲಾನ ಸೋದರ ಸಂಬಂಧಿಯಾಗಿ ಸ್ವಜನಪಕ್ಷಪಾತದ ಕಾಣಿಸುವಿಕೆಯನ್ನು ತಡೆಗಟ್ಟುವ ದೃಷ್ಟಿಯಿಂದ, ತನ್ನ ವೃತ್ತಿಜೀವನದ ಆರಂಭದಲ್ಲೇ ಅವನು ತನ್ನ ಹೆಸರನ್ನು ನಿಕೋಲಸ್‌ ಕೇಜ್‌ ಎಂಬ ಹೆಸರಿಗೆ ಬದಲಿಸಿಕೊಂಡ. ಮಾರ್ವೆಲ್‌ ಕಾಮಿಕ್ಸ್‌ ಸೂಪರ್‌ಹೀರೋ ಆಗಿರುವ ಲ್ಯೂಕ್‌ ಕೇಜ್‌ ಹೆಸರು ಅವನ ಈ ನಿರ್ಧಾರಕ್ಕೆ ಭಾಗಶಃ ಪ್ರೇರಣೆಯಾಗಿತ್ತು. ಸೀನ್‌ ಪೆನ್‌ ಜೊತೆಯಲ್ಲಿ ಫಾಸ್ಟ್‌ ಟೈಮ್ಸ್‌ ಅಟ್‌ ರಿಡ್ಜ್‌ಮಾಂಟ್‌ ಹೈ ಎಂಬ ಚಲನಚಿತ್ರದಲ್ಲಿನ ತನ್ನ ಕಿರುಪಾತ್ರದಿಂದ ಮೊದಲ್ಗೊಂಡು ಮುಖ್ಯವಾಹಿನಿಯ ಮತ್ತು ಸಂಪ್ರದಾಯಬದ್ಧವಲ್ಲದ ವರ್ಗಗಳೆರಡಕ್ಕೂ ಸೇರುವ ಒಂದು ವ್ಯಾಪಕ ಶ್ರೇಣಿಯ ಚಲನಚಿತ್ರಗಳಲ್ಲಿ ಕೇಜ್‌ ಕಾಣಿಸಿಕೊಂಡಿದ್ದಾನೆ. .. ಹಿಂಟನ್‌‌‌ನ ಕಾದಂಬರಿಯನ್ನು ಆಧರಿಸಿದ ತನ್ನ ಚಿಕ್ಕಪ್ಪನ ಚಲನಚಿತ್ರವಾದ ದಿ ಔಟ್‌ಸೈಡರ್ಸ್‌‌‌‌‌ ನಲ್ಲಿ ಡಲ್ಲಾಸ್‌ ವಿನ್‌ಸ್ಟನ್‌ ಪಾತ್ರವನ್ನು ಗಿಟ್ಟಿಸಿಕೊಳ್ಳಲು ಅವನು ಬಹಳ ಪ್ರಯತ್ನಪಟ್ಟರೂ, ಮ್ಯಾಟ್‌ ಡಿಲ್ಲಾನ್‌‌ಗಾಗಿ ಅದನ್ನು ಅವನು ಬಿಟ್ಟುಕೊಡಬೇಕಾಯಿತು. ಕೊಪ್ಪೊಲಾನ ರಂಬ್ಲ್‌ ಫಿಶ್‌ ಹಾಗೂ ಪೆಗ್ಗಿ ಸ್ಯೂ ಗಾಟ್‌ ಮ್ಯಾರೀಡ್‌‌‌‌ ಎಂಬ ಚಲನಚಿತ್ರಗಳಲ್ಲೂ ಅವನು ಕಾಣಿಸಿಕೊಂಡಿದ್ದ. ಕೇಜ್‌ ವಹಿಸಿದ ಇತರ ಚಿತ್ರ ಮತ್ತು ಪಾತ್ರಗಳ ವಿವರಗಳು ಹೀಗಿವೆ: ಅತ್ಯಂತ ಮೆಚ್ಚುಗೆಯನ್ನು ಪಡೆದ 1987ರ ಪ್ರಣಯಪ್ರಧಾನ-ಹಾಸ್ಯಚಿತ್ರವಾದ ಮೂನ್‌ಸ್ಟ್ರಕ್‌ , ಇದರಲ್ಲಿ ಚೆರ್‌‌ ನಟನೆಯೂ ಇತ್ತು; ಕೋಯೆನ್‌ ಸೋದರರ ಪಂಥದ-ಶ್ರೇಷ್ಠ ಹಾಸ್ಯಚಿತ್ರವಾದ ರೈಸಿಂಗ್‌ ಅರಿಝೋನಾ ; 1990ರಲ್ಲಿ ಬಂದ ಡೇವಿಡ್‌ ಲಿಂಚ್‌ನ ಸಂಪ್ರದಾಯಬದ್ಧವಲ್ಲದ ಚಲನಚಿತ್ರವಾದ ವೈಲ್ಡ್‌ ಅಟ್‌ ಹಾರ್ಟ್‌ ; 1999ರಲ್ಲಿ ಬಂದ ಮಾರ್ಟಿನ್‌ ಸ್ಕೋರ್ಸೆಸೆಯ ನ್ಯೂಯಾರ್ಕ್‌ ನಗರ ವೈದ್ಯಸಹಾಯಕ ನಾಟಕೀಯ ಚಿತ್ರವಾದ ಬ್ರಿಂಗಿಂಗ್‌ ಔಟ್‌ ದಿ ಡೆಡ್‌‌‌ ನಲ್ಲಿನ ಒಂದು ಪ್ರಮುಖ ಪಾತ್ರ; ಮತ್ತು 2003ರಲ್ಲಿ ಬಂದ ರಿಡ್ಲೆ ಸ್ಕಾಟ್‌‌‌ನ ಮ್ಯಾಚ್‌ಸ್ಟಿಕ್‌ ಮೆನ್‌ ಎಂಬ ಚಮತ್ಕಾರಿಕ ನಾಟಕೀಯ ಚಿತ್ರ. ಇದರಲ್ಲಿ ಕೇಜ್‌ ಓರ್ವ ಬಯಲುಭೀತ, ಕೊಳೆಭೀತ, ಗೀಳಿನ-ಆಂತರಿಕ ನಿರ್ಬಂಧದ, ಸ್ನಾಯು ಸಂಕೋಚನದ ಒಂದು ಅಸ್ವಸ್ಥತೆಯೊಂದಿಗಿನ ಕಾನ್‌ ಕಲಾವಿದನ ಪಾತ್ರವಹಿಸಿದ್ದಾನೆ. ಅಕಾಡೆಮಿ ಪ್ರಶಸ್ತಿಗೆ ಕೇಜ್‌ ಎರಡುಬಾರಿ ನಾಮನಿರ್ದೇಶನಗೊಂಡಿದ್ದ. ಅವುಗಳ ಪೈಕಿ ಲೀವಿಂಗ್‌ ಲಾಸ್‌ ವೆಗಾಸ್‌ ಚಿತ್ರದಲ್ಲಿನ ಓರ್ವ ಆತ್ಮಹತ್ಯಾ ಪ್ರವೃತ್ತಿಯ ಮದ್ಯವ್ಯಸನಿಯ ಪಾತ್ರದಲ್ಲಿನ ತನ್ನ ಅಭಿನಯಕ್ಕಾಗಿ ಆತ ಸದರಿ ಅಕಾಡೆಮಿ ಪ್ರಶಸ್ತಿಯನ್ನು ಗೆದ್ದುಕೊಂಡ. ಅಡಾಪ್ಟೇಷನ್‌ ಚಿತ್ರದಲ್ಲಿ ನಿಜ-ಜೀವನದ ಚಿತ್ರಕಥಾಲೇಖಕ ಚಾರ್ಲೀ ಕೌಫ್‌ಮನ್‌ ಮತ್ತು ಕೌಫ್‌ಮನ್‌ನ ಕಾಲ್ಪನಿಕ ಅವಳಿಯಾದ ಡೊನಾಲ್ಡ್‌‌ ಪಾತ್ರದಲ್ಲಿ ಅವನು ನೀಡಿದ ಅಭಿನಯಕ್ಕೆ ಆತ ಮತ್ತೊಮ್ಮೆ ನಾಮನಿರ್ದೇಶನಗೊಂಡಿದ್ದ. ಈ ರೀತಿಯ ಯಶಸ್ಸುಗಳಿದ್ದಾಗಲೂ ಸಹ, ಅಷ್ಟಾಗಿ ಗಮನ ಸೆಳೆಯದಿರುವ ಅವನ ಬಹುಪಾಲು ಚಲನಚಿತ್ರಗಳು ಅವನ ಮುಖ್ಯವಾಹಿನಿಯ ಹೊಡೆದಾಟದ/ಸಾಹಸ ಪಾತ್ರಗಳಿಗೆ ಹೋಲಿಸಿದಾಗ ಗಲ್ಲಾಪೆಟ್ಟಿಗೆಯಲ್ಲಿ ಕಳಪೆದ ನಿರ್ವಹಣೆಯನ್ನು ಪ್ರದರ್ಶಿಸಿವೆ. 8mm (1999) ಎಂಬ ಕಾತರದ ರೋಮಾಂಚಕಾರಿ ಚಿತ್ರವು ಗಲ್ಲಾಪೆಟ್ಟಿಗೆಯಲ್ಲಿ ಯಶಸ್ಸು ಗಳಿಸಲಿಲ್ಲವಾದರೂ, ಈಗ ಅದು ಒಂದು ಪಂಥದ ಚಲನಚಿತ್ರವೆಂದು ಪರಿಗಣಿಸಲ್ಪಟ್ಟಿದೆ. 2001ರಲ್ಲಿ ಬಂದ ಕ್ಯಾಪ್ಟನ್‌ ಕೊರೆಲ್ಲಿ'ಸ್‌ ಮ್ಯಾಂಡೊಲಿನ್‌ ಎಂಬ ಚಲನಚಿತ್ರದಲ್ಲಿ ಆತ ಪ್ರಮುಖ ಪಾತ್ರವನ್ನು ವಹಿಸಿದ ಮತ್ತು ಆ ಪಾತ್ರಕ್ಕಾಗಿ ಮ್ಯಾಂಡೊಲಿನ್‌ ನುಡಿಸುವುದನ್ನು ಮೊದಲಿನಿಂದ ಕಲಿತ. 2005ರಲ್ಲಿ, ಅವನು ಪ್ರಚಾರ ಪಡೆದಿದ್ದ ಲಾರ್ಡ್‌ ಆಫ್‌ ವಾರ್‌‌ ಹಾಗೂ ದಿ ವೆದರ್‌ ಮ್ಯಾನ್‌ ಎಂಬ ಎರಡು ಸಂಪ್ರದಾಯಬದ್ಧವಲ್ಲದ ಚಲನಚಿತ್ರಗಳು ವಿಫಲಗೊಂಡವು. ರಾಷ್ಟ್ರವ್ಯಾಪಿ ಬಿಡುಗಡೆಗಳು ಹಾಗೂ ಆ ಪಾತ್ರಗಳಲ್ಲಿನ ಅಭಿನಯಕ್ಕಾಗಿ ಆತ ಉತ್ತಮ ವಿಮರ್ಶೆಗಳನ್ನು ಸ್ವೀಕರಿಸಿಯೂ ಸಹ ಒಂದು ಗಣನೀಯ ಪ್ರಮಾಣದ ಪ್ರೇಕ್ಷಕವೃಂದವನ್ನು ಕಂಡುಕೊಳ್ಳುವಲ್ಲಿ ಈ ಚಿತ್ರಗಳು ವಿಫಲಗೊಂಡವು. ದಿ ವಿಕರ್‌‌ ಮ್ಯಾನ್‌ ಚಿತ್ರಕ್ಕೆ ಸಿಕ್ಕ ಕಳಪೆ ವಿಮರ್ಶೆಗಳ ಕಾರಣದಿಂದಾಗಿ ಅದು ಗಲ್ಲಾಪೆಟ್ಟಿಗೆಯ ಮಾರಾಟಗಳಲ್ಲಿ ಕುಸಿತವನ್ನು ಕಾಣಬೇಕಾಯಿತು. ಮಾರ್ವೆಲ್‌ ಕಾಮಿಕ್ಸ್‌ ಪಾತ್ರವನ್ನು ಆಧರಿಸಿದ್ದ, ಅತೀವವಾಗಿ ಟೀಕಿಸಲ್ಪಟ್ಟ ಘೋಸ್ಟ್‌ ರೈಡರ್‌‌ (2007) ಚಲನಚಿತ್ರವು ಉತ್ತಮ ಫಲಿತಾಂಶವನ್ನು ನೀಡಿ ತನ್ನ ಪ್ರಾರಂಭಿಕ ವಾರಾಂತ್ಯದ ಅವಧಿಯಲ್ಲಿ 45 ದಶಲಕ್ಷ $ಗೂ (ಅತಿ ಹೆಚ್ಚು ಗಳಿಸಿದ ಚಿತ್ರ) ಹೆಚ್ಚಿನ ಹಣವನ್ನು ಗಳಿಸಿತು. ಅಷ್ಟೇ ಅಲ್ಲ, 2007ರ ಮಾರ್ಚ್‌ 25ರಂದು ಕೊನೆಗೊಂಡ ವಾರಾಂತ್ಯದಾದ್ಯಂತ ಈ ಚಿತ್ರವು ವಿಶ್ವಾದ್ಯಂತ 208 ದಶಲಕ್ಷ $ಗೂ ಹೆಚ್ಚಿನ ಹಣವನ್ನು ಗಳಿಸಿತು. 2007ರಲ್ಲೂ ಸಹ ಅವನು ನೆಕ್ಸ್ಟ್‌ ಎಂಬ ಚಿತ್ರದಲ್ಲಿ ಕಾಣಿಸಿಕೊಂಡ. ಇದು ದಿ ಫ್ಯಾಮಿಲಿ ಮ್ಯಾನ್‌‌ (2000) ಚಿತ್ರದೊಂದಿಗಿನ ಒಂದು ಪರ್ಯಾಯ ಸಕಾಲಿಕತೆಯೊಳಗಡೆಯ ಒಂದು ನಸುನೋಟದ ಪರಿಕಲ್ಪನೆಯನ್ನು ಹಂಚಿಕೊಳ್ಳುತ್ತದೆ. ಹಣಕಾಸಿನ ಯಶಸ್ಸನ್ನು ಸಾಧಿಸಿದ ಕೇಜ್‌ನ ಬಹುಪಾಲು ಚಲನಚಿತ್ರಗಳು ಹೊಡೆದಾಟ/ಸಾಹಸ ಶೈಲಿಯಲ್ಲಿದ್ದ ಚಿತ್ರಗಳಾಗಿದ್ದವು. ಅವನ ಇದುವರೆಗಿನ ಎರಡನೇ-ಅತಿಹೆಚ್ಚು ಹಣಗಳಿಕೆಯ ಚಿತ್ರವಾದ ನ್ಯಾಷನಲ್‌ ಟ್ರೆಷರ್‌‌‌ ನಲ್ಲಿ ಓರ್ವ ವಿಲಕ್ಷಣ ಚರಿತ್ರೆಕಾರನ ಪಾತ್ರವನ್ನು ಅವನು ನಿರ್ವಹಿಸಿದ್ದಾನೆ. ಅಮೆರಿಕಾ ಸಂಯುಕ್ತ ಸಂಸ್ಥಾನಗಳ ರಾಷ್ಟ್ರಸ್ಥಾಪಕರಿಂದ ಅಡಗಿಸಿಡಲ್ಪಟ್ಟ ನಿಧಿಯನ್ನು ಕಂಡುಹಿಡಿಯುವಲ್ಲಿನ ಒಂದು ಅಪಾಯಕಾರಿ ಸಾಹಸದಲ್ಲಿ ತೊಡಗಿಸಿಕೊಳ್ಳುವುದು ಈ ಪಾತ್ರದ ವೈಶಿಷ್ಟ್ಯ. ಅವನ ಇತರ ಯಶಸ್ವೀ ಸಾಹಸಮಯ ಚಿತ್ರಗಳು ಮತ್ತು ಪಾತ್ರಗಳ ವಿವರ ಹೀಗಿದೆ: ದಿ ರಾಕ್‌ ಚಿತ್ರದಲ್ಲಿ ಓರ್ವ ಚಿಕ್ಕವಯಸ್ಸಿನ ರಾಸಾಯನಿಕ ಶಸ್ತ್ರಾಸ್ತ್ರಗಳ ಪರಿಣಿತನ ಪಾತ್ರವನ್ನು ಕೇಜ್‌ ವಹಿಸಿದ್ದಾನೆ. ಭಯೋತ್ಪಾದಕರ ಒಂದು ಬೆದರಿಕೆಯನ್ನು ತಟಸ್ಥೀಕರಣಗೊಳಿಸುವ ನಿರೀಕ್ಷೆಗಳನ್ನಿಟ್ಟುಕೊಂಡು ಆಲ್ಕಾಟ್ರಾಜ್‌ ದ್ವೀಪದೊಳಗೆ ನುಸುಳಿಕೊಂಡು ಹೋಗುವ ಪಾತ್ರ ಇದಾಗಿದೆ. ಜಾನ್‌ ವೂ ಎಂಬಾತನ ಫೇಸ್‌/ಆಫ್‌ ಎಂಬ ಚಲನಚಿತ್ರದಲ್ಲಿ ಅವನು ಓರ್ವ ನಾಯಕ ಮತ್ತು ಓರ್ವ ಖಳನಾಯಕನಾಗಿ ಎರಡೂ ಪಾತ್ರಗಳಲ್ಲಿ ಕಾಣಿಸಿಕೊಂಡಿದ್ದಾನೆ. 2001ರ ಸೆಪ್ಟೆಂಬರ್‌‌ 11ರಂದು ನಡೆದ ದಾಳಿಗಳಿಗೆ ಸಂಬಂಧಿಸಿದ, ನಿರ್ದೇಶಕ ಆಲಿವರ್‌ ಸ್ಟೋನ್‌‌ನ ವರ್ಲ್ಡ್‌ ಟ್ರೇಡ್‌ ಸೆಂಟರ್‌ ಎಂಬ ಚಲನಚಿತ್ರದಲ್ಲಿಯೂ ಕೇಜ್‌ ಕಾಣಿಸಿಕೊಂಡಿದ್ದಾನೆ. ಗ್ರಿಂಡ್‌ಹೌಸ್‌ ಎಂಬ -ದರ್ಜೆಯ ಎರಡು-ಚಿತ್ರಗಳ ಚಲನಚಿತ್ರಕ್ಕೆ ಸೇರಿದ, ರಾಬ್‌ ಝಾಂಬೀಯ ವರ್‌ವೋಲ್ಫ್‌ ವುಮೆನ್‌ ಆಫ್‌ ದಿ .. ಎಂಬ ತೇಪೆಹಾಕಿದ ತುಣುಕು ಚಿತ್ರದಲ್ಲಿ ಅವನಿಗೊಂದು ಪುಟ್ಟದಾದ ಆದರೆ ಗಮನಾರ್ಹವಾದ ಪಾತ್ರವಿತ್ತು. ಈ ಚಿತ್ರದಲ್ಲಿ ಆತ ಡಾ. ಫು ಮಾಂಚು ಎಂಬ ಅಪರಾಧ ಸಂಬಂದದ ಪ್ರಚಂಡ ಬುದ್ಧಿವಂತ ಚೀನಿಯ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದ. ಇತ್ತೀಚಿನ ವರ್ಷಗಳಲ್ಲಿ ಸನ್ನಿ ಎಂಬ ಚಿತ್ರದ ಮೂಲಕ ಚಲನಚಿತ್ರದ ನಿರ್ದೇಶನ ಕ್ಷೇತ್ರಕ್ಕೂ ಕೇಜ್‌ ಪಾದಾರ್ಪಣ ಮಾಡಿದ್ದಾನೆ. ಇದು ಒಂದು ಕಡಿಮೆ-ಬಂಡವಾಳದ ನಾಟಕೀಯ ಚಿತ್ರವಾಗಿದ್ದು, ಜೇಮ್ಸ್‌ ಫ್ರಾಂಕೋ ಇದರಲ್ಲಿ ಓರ್ವ ಪುರುಷ ವೇಶ್ಯೆಯ ಪಾತ್ರ ನಿರ್ವಹಿಸಿದ್ದರೆ, ಅವನ ತಾಯಿಯು (ಬ್ರೆಂಡಾ ಬ್ಲೆಥಿನ್‌) ಅವನ ತಲೆಹಿಡುಕಿಯಾಗಿ ಕೆಲಸ ಮಾಡುತ್ತಾಳೆ. ಈ ರೌದ್ರ ಚಲನಚಿತ್ರದಲ್ಲಿ ಕೇಜ್‌ ಒಂದು ಚಿಕ್ಕ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದ. ಈ ಚಿತ್ರವು ಉತ್ತಮ ಮಟ್ಟದಲ್ಲಿ ವಿಮರ್ಶೆಗಳನ್ನು ಸ್ವೀಕರಿಸಲಿಲ್ಲ ಹಾಗೂ ಸೀಮಿತ ಸಂಖ್ಯೆಯ ಚಿತ್ರಮಂದಿರಗಳಲ್ಲಿ ಬಿಡುಗಡೆಯಾಗಿ ಕೆಲವೇ ದಿನಗಳವರೆಗೆ ಪ್ರದರ್ಶನವನ್ನು ಕಂಡಿತು. ಕೇಜ್‌ನ ಚಿತ್ರನಿರ್ಮಾಣದ ವೃತ್ತಿಜೀವನದಲ್ಲಿ ಷಾಡೋ ಆಫ್‌ ದಿ ವ್ಯಾಂಪೈರ್‌‌ ಚಲನಚಿತ್ರವು ಸೇರಿಕೊಂಡಿದ್ದು, ಇದು ಸ್ಯಾಟರ್ನ್‌ ಫಿಲ್ಮ್ಸ್‌‌ನಿಂದ ಬಂದ ಮೊದಲ ಚಲನಚಿತ್ರವಾಗಿದೆ. ತನ್ನ ಇತರ ಆಸಕ್ತಿಯ ಕ್ಷೇತ್ರಗಳಲ್ಲಿ ಮುಂದುವರಿಯುವ ದೃಷ್ಟಿಯಿಂದಾಗಿ ಚಲನಚಿತ್ರಗಳಲ್ಲಿನ ಭವಿಷ್ಯದ ನಟನಾ ಪ್ರಯತ್ನಗಳನ್ನು ಮೊಟಕುಗೊಳಿಸಲು ಯೋಜಿಸುತ್ತಿರುವುದಾಗಿ ಕೇಜ್‌ ಡಿಸೆಂಬರ್‌‌ 2006ರ ಡಿಸೆಂಬರ್‌ನ ಆರಂಭದಲ್ಲಿ ಬಹಮಾಸ್‌ ಅಂತರರಾಷ್ಟ್ರೀಯ ಚಲನಚಿತ್ರೋತ್ಸವದಲ್ಲಿ ಘೋಷಿಸಿದ. ಸೈ-ಫೈ ವಾಹಿನಿಗೆ ಸಂಬಂಧಿಸಿದ ದಿ ಡ್ರೆಸ್ಡನ್‌ ಫೈಲ್ಸ್‌‌‌ ನಲ್ಲಿ, ಕಾರ್ಯಕಾರಿ ನಿರ್ಮಾಪಕನಾಗಿ ಕೇಜ್‌ ಪಟ್ಟಿಮಾಡಲ್ಪಟ್ಟಿದ್ದಾನೆ. ಕೇಜ್‌ ಹೇಳಿದ್ದು ಹೀಗಿತ್ತು: ' , ' . 2007ರ ನವೆಂಬರ್‌ನಲ್ಲಿ, ನ್ಯೂಯಾರ್ಕ್‌ ನಗರದಲ್ಲಿ ನಡೆಯುತ್ತಿದ್ದ ರಿಂಗ್‌ ಆಫ್‌ ಆನರ್‌‌ ಎಂಬ ಕುಸ್ತಿ ಪ್ರದರ್ಶನ ಪಂದ್ಯದ ನೇಪಥ್ಯದಲ್ಲಿ ಕೇಜ್‌ ಕಾಣಿಸಿಕೊಂಡ. ದಿ ರೆಸ್ಲರ್‌‌ ಚಿತ್ರದಲ್ಲಿನ ತನ್ನ ಪಾತ್ರಕ್ಕೆ ಸಂಬಂಧಿಸಿದಂತೆ ಅವನು ಕೈಗೊಂಡಿದ್ದ ಒಂದು ಅಧ್ಯಯನದ ಪ್ರಯತ್ನ ಇದಾಗಿತ್ತು. ಈ ಪಾತ್ರವನ್ನು ಅಂತಿಮವಾಗಿ ಮಿಕಿ ರೂರ್ಕಿ ಎಂಬಾತ ನಿರ್ವಹಿಸಿ, ತನ್ನ ಪಾತ್ರ ನಿರ್ವಹಣೆಗಾಗಿ ಅಕಾಡೆಮಿ ಪ್ರಶಸ್ತಿಯ ನಾಮನಿರ್ದೇಶನವೊಂದನ್ನು ಸ್ವೀಕರಿಸಿದ. . ಜೊತೆಗಿನ ಸಂದರ್ಶನವೊಂದರಲ್ಲಿ ರೆಸ್ಲರ್ ಚಿತ್ರದ ನಿರ್ದೇಶಕನಾದ ಡರ್ರೆನ್‌ ಅರೊನೊಫ್ಸ್ಕಿಯು ಮಾತನಾಡುತ್ತಾ, ಈ ಪಾತ್ರದಿಂದ ಕೇಜ್‌ನನ್ನು ಬದಲಾಯಿಸಿದ್ದರ ಕುರಿತು ಹೀಗೆ ತಿಳಿಸಿದ: , . ... , , . 2008ರಲ್ಲಿ, ಬ್ಯಾಂಗ್‌ಕಾಕ್‌ ಡೇಂಜರಸ್‌ ಚಲನಚಿತ್ರದಲ್ಲಿ ಜೋ ಎಂಬ ಓರ್ವ ಬಾಡಿಗೆ ಕೊಲೆಗಾರನ ಪಾತ್ರದಲ್ಲಿ ಕೇಜ್‌ ಕಾಣಿಸಿಕೊಂಡ. ಕೆಲಸಕ್ಕೆ ಸಂಬಂಧಿಸಿದಂತೆ ಬ್ಯಾಂಗ್‌ಕಾಕ್‌ನಲ್ಲಿ ಲಘುಪ್ರವಾಸದಲ್ಲಿದ್ದಾಗ ಈ ಬಾಡಿಗೆ ಕೊಲೆಗಾರನ ಹೃದಯ ಪರಿವರ್ತನೆಯಾಗುವುದು ಸದರಿ ಪಾತ್ರದ ವೈಶಿಷ್ಟ್ಯವಾಗಿತ್ತು. ಈ ಚಲನಚಿತ್ರವನ್ನು ಪ್ಯಾಂಗ್‌‌ ಸೋದರರು ನಿರ್ದೇಶಿಸಿದರು ಹಾಗೂ ಇದು ಆಗ್ನೇಯ ಏಷ್ಯಾದ ಒಂದು ವಿಶಿಷ್ಟ ಸೊಗಡನ್ನು ಹೊಂದಿತ್ತು. 2009ರಲ್ಲಿ, ಅಲೆಕ್ಸ್‌ ಪ್ರೊಯಾಸ್‌ ಎಂಬಾತ ನಿರ್ದೇಶಿಸಿದ ವೈಜ್ಞಾನಿಕ-ಕಥೆಯಾಧಾರಿತ ನೋಯಿಂಗ್‌‌ ಎಂಬ ರೋಮಾಂಚಕಾರಿ ಚಿತ್ರದಲ್ಲಿ ಕೇಜ್‌ ಕಾಣಿಸಿಕೊಂಡ. ಈ ಚಲನಚಿತ್ರದಲ್ಲಿ, ಆತ ಓರ್ವ ಪ್ರಾಧ್ಯಾಪಕನ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದು, ತನ್ನ ಮಗನ ಪ್ರಾಥಮಿಕ ಶಾಲೆಯಲ್ಲಿ ಅಗೆದು ತೆಗೆಯಲಾದ ಕಾಲಕೋಶವೊಂದರ ಘಟಕಗಳನ್ನು ಚಿತ್ರದಲ್ಲಿ ಆತ ಪರೀಕ್ಷಿಸುತ್ತಾನೆ. ಆ ಕಾಲಕೋಶದೊಳಗೆ ಕಂಡುಬಂದ ಬೆಚ್ಚಿಬೀಳಿಸುವ ಭವಿಷ್ಯವಾಣಿಗಳು ಈಗಾಗಲೇ ನಿಜವಾಗಿವೆ ಎಂಬುದು ಅವನಿಗೆ ಗೊತ್ತಾಗುತ್ತದೆ. ಅಷ್ಟೇ ಅಲ್ಲ, ವಾರದ ಅಂತ್ಯದೊಳಗೆ ಇಡೀ ವಿಶ್ವವು ಅಂತ್ಯಗೊಳ್ಳಲಿದೆ, ಮತ್ತು ಈ ವಿನಾಶದಲ್ಲಿ ಅವನು ಹಾಗೂ ಅವನ ಮಗ ಇಬ್ಬರೂ ಒಂದು ರೀತಿಯಲ್ಲಿ ತೊಡಗಿಸಿಕೊಂಡಿರುತ್ತಾರೆ ಎಂಬ ಭವಿಷ್ಯವಾಣಿಯನ್ನು ಆತ ನಂಬಬೇಕಾಗಿ ಬರುತ್ತದೆ. ಈ ಚಲನಚಿತ್ರವು ಮುಖ್ಯವಾಗಿ ಋಣಾತ್ಮಕ ವಿಮರ್ಶೆಗಳನ್ನು ಪಡೆದುಕೊಂಡಿತಾದರೂ, ತನ್ನ ಪ್ರಾರಂಭಿಕ ವಾರಾಂತ್ಯದಲ್ಲಿಯೇ ಗಲ್ಲಾಪೆಟ್ಟಿಗೆಯ ಯಶಸ್ಸನ್ನು ದಾಖಲಿಸಿತು. 2009ರಲ್ಲಿಯೂ, ... : ಎಂಬ ಚಲನಚಿತ್ರದಲ್ಲಿ ಕೇಜ್‌ ಕಾಣಿಸಿಕೊಂಡ. ಮೆಚ್ಚುಗೆಯನ್ನು ಪಡೆದ ವೆರ್ನರ್‌ ಹೆರ್ಜೋಗ್‌ ಎಂಬ ಜರ್ಮನ್‌ ನಿರ್ದೇಶಕ ಈ ಚಿತ್ರವನ್ನು ನಿರ್ದೇಶಿಸಿದ್ದ. ಜೂಜಾಟ, ಮಾದಕವಸ್ತು ಮತ್ತು ಮದ್ಯಪಾನದ ವ್ಯಸನಗಳನ್ನು ಹೊಂದಿರುವ ಓರ್ವ ಭ್ರಷ್ಟ ಆರಕ್ಷಕ ಅಧಿಕಾರಿಯ ಪಾತ್ರವನ್ನು ಅವನು ನಿರ್ವಹಿಸಿದ. ಈ ಚಲನಚಿತ್ರವು ವಿಮರ್ಶಕರಿಂದ ಉತ್ತಮ ರೀತಿಯಲ್ಲಿ ಸ್ವೀಕರಿಸಲ್ಪಟ್ಟಿತ್ತು ಮತ್ತು ರಾಟನ್‌ ಟೊಮೆಟೋಸ್‌ ಎಂಬ ಅಭಿಪ್ರಾಯ ಸಂಗ್ರಹಣಾ ವೆಬ್‌ಸೈಟ್‌ನಲ್ಲಿ ಈ ಚಿತ್ರಕ್ಕೆ 85%ನಷ್ಟು ಧನಾತ್ಮಕ ಅಭಿಪ್ರಾಯಗಳ ಶ್ರೇಯಾಂಕವು ದೊರೆಯಿತು. ಚಿಕಾಗೊ ಟ್ರಿಬ್ಯೂನ್‌ ಪತ್ರಿಕೆಯ ಮೈಕೇಲ್‌ ಫಿಲಿಪ್ಸ್‌ ಕೇಜ್‌ನ ಪಾತ್ರ ನಿರ್ವಹಣೆಯ ಕುರಿತು ಮೆಚ್ಚುಗೆಯ ಸುರಿಮಳೆಯನ್ನೇ ಸುರಿಸಿದ. ಈ ಕುರಿತು ಅವನು ಪತ್ರಿಕೆಯಲ್ಲಿ ಬರೆಯುತ್ತಾ, "ಹೆರ್ಜೋಗ್‌ ತನ್ನ ಆದರ್ಶ ಅರ್ಥನಿರೂಪಣೆಕಾರನನ್ನು ಕಂಡುಕೊಂಡಿದ್ದಾನೆ. ಈ ಕಲಾವಿದನ ಯಥಾರ್ಥತೆಯು ಪಾತ್ರನಿರ್ವಹಣೆಯ ಸಾಧನೋಪಾಯದಲ್ಲಿ ಆಳವಾಗಿ ಸೇರಿಕೊಂಡಿದೆ: ಮಹಿಳೆಯರೇ ಮತ್ತು ಮಹನೀಯರೇ, ನಿಕೋಲಸ್‌ ಕೇಜ್‌ ತನ್ನ ಅತ್ಯುತ್ತಮ ಅಭಿನಯವನ್ನು ಈ ಚಿತ್ರದಲ್ಲಿ ನೀಡಿದ್ದಾನೆ." ಈ ಚಲನಚಿತ್ರವು ಕೇಜ್‌ನನ್ನು ಇವಾ ಮೆಂಡೆಸ್‌‌‌ಳೊಂದಿಗೆ ಮತ್ತೊಮ್ಮೆ ಒಗ್ಗೂಡಿಸಿತು. ಈಕೆಯು ಘೋಸ್ಟ್‌ ರೈಡರ್‌‌ ಚಿತ್ರದಲ್ಲಿ ಅವನ ಪ್ರಿಯತಮೆಯಾಗಿ ಕಾಣಿಸಿಕೊಂಡಳು. ಸೀಸನ್‌ ಆಫ್‌ ದಿ ವಿಚ್‌ ಎಂಬ ಚಾರಿತ್ರಿಕ ವಿಷಯಪ್ರಧಾನ ಕೃತಿಯಲ್ಲಿ ಕೇಜ್‌ ನಟಿಸಲಿದ್ದಾನೆ. ಕ್ರೈಸ್ತ ಸನ್ಯಾಸಿಗಳ ಮಠವೊಂದಕ್ಕೆ ಕರಾಳ ಪ್ಲೇಗನ್ನು ಉಂಟುಮಾಡಿದಳು ಎಂಬ ಆಪಾದನೆಗೊಳಗಾದ ಹುಡುಗಿಯೊಬ್ಬಳನ್ನು ಸಾಗಣೆ ಮಾಡುವ 14ನೇ-ಶತಮಾನದ ಸೇನಾನುಚರನ ಪಾತ್ರವು ಕೇಜ್‌ ಪಾಲಿಗೆ ಬಂದಿದೆ. ಇಷ್ಟೇ ಅಲ್ಲದೇ, ದಿ ಸೋರ್ಸೆರರ್‌'ಸ್‌ ಅಪ್ರೆಂಟಿಸ್‌ ಎಂಬ ಚಿತ್ರದಲ್ಲಿ ಸೋರ್ಸೆರರ್ ಪಾತ್ರವನ್ನು ಅವನು ನಿರ್ವಹಿಸಲಿದ್ದಾನೆ. ನ್ಯಾಷನಲ್‌ ಟ್ರೆಷರ್‌ 3 ಎಂಬ ಚಿತ್ರದಲ್ಲಿಯೂ ಅವನು ಕಾಣಿಸಿಕೊಳ್ಳಲಿದ್ದು, ಇದು 2011ನೇ ವರ್ಷದಲ್ಲಿ ಬಿಡುಗಡೆಯಾಗುವ ಸಂಭವವಿದೆ. ಅಷ್ಟೇ ಅಲ್ಲದೇ, ಗೂಢಲಿಪಿಶಾಸ್ತ್ರಜ್ಞನಾಗಿದ್ದು ನಿಧಿ ಅನ್ವೇಷಣೆಗಾರನಾಗಿ ಮಾರ್ಪಾಡಾದ ಬೆಂಜಮಿನ್‌ ಗೇಟ್ಸ್ ಎಂಬ ಓರ್ವನ ಪಾತ್ರದಲ್ಲಿ ಆತ ಕಾಣಿಸಿಕೊಳ್ಳಲಿದ್ದಾನೆ. == ಮೆಚ್ಚುಗೆ ಮತ್ತು ಟೀಕೆ == ಕೇಜ್‌ನ ನಟನಾಕಾರ್ಯವನ್ನು ಪ್ರಭಾವೀ ಚಲನಚಿತ್ರ ವಿಮರ್ಶಕನಾದ ರೋಜರ್‌ ಎಬರ್ಟ್‌ ಮೆಚ್ಚಿಕೊಂಡಿದ್ದು, ಅಡಾಪ್ಟೇಷನ್‌. ಚಲನಚಿತ್ರದ ಕುರಿತಾದ ತನ್ನ ಲೇಖನದಲ್ಲಿ ಆತ ಹೀಗೆ ಬರೆಯುತ್ತಾನೆ: ... : , , . ? . ' , , . .... . , . .. ನೋಯಿಂಗ್‌‌ ಚಲನಚಿತ್ರಕ್ಕೆ ದೊರೆತ ಸಮ್ಮಿಶ್ರ ಪ್ರತಿಕ್ರಿಯೆಗಳಿಗೆ ಹಾಗೂ ಕೇಜ್‌ನನ್ನು ಟೀಕಿಸುವೆಡೆಗೆ ಮಾತ್ರವೇ ಅವು ಗಮನ ಹರಿಸಿರುವುದಕ್ಕೆ ಪ್ರತಿಕ್ರಿಯೆಯಾಗಿ ರೋಜರ್‌ ಎಬರ್ಟ್ ಲೇಖನವೊಂದನ್ನು ಬರೆದು ಕೇಜ್‌ನನ್ನು ಓರ್ವ ನಟನನ್ನಾಗಿ ಸಮರ್ಥಿಸಿಕೊಂಡ. ಅಷ್ಟೇ ಅಲ್ಲ, ಇತರ ವಿಮರ್ಶಕರಿಗೆ ಕಣ್ಣಿಗೆ ಬಡಿಯುವಷ್ಟು ವ್ಯತಿರಿಕ್ತವಾಗಿ ಸದರಿ ಚಲನಚಿತ್ರಕ್ಕೆ 4/4 ನಕ್ಷತ್ರಗಳ ಶ್ರೇಯಾಂಕವನ್ನು ನೀಡುವ ಮೂಲಕ ಚಲನಚಿತ್ರವನ್ನೂ ಸಹ ರೋಜರ್‌ ಎಬರ್ಟ್‌ ಸಮರ್ಥಿಸಿಕೊಂಡ. 2009ರ ಮಾರ್ಚ್‌ನಲ್ಲಿ, ಎಂಟರ್‌ಟೇನ್‌‌ಮೆಂಟ್‌ ವೀಕ್ಲಿ ಪತ್ರಿಕೆಯ ವಿಮರ್ಶಕನಾದ ಒವೆನ್‌ ಗ್ಲೀಬರ್‌ಮನ್‌ ಎಂಬಾತ ಕೇಜ್‌ ಕುರಿತಾಗಿ ಬರೆಯುತ್ತಾ, ಕೇಜ್‌ ಹೆಚ್ಚಿನ-ಹಣವನ್ನು ನೀಡುವ ಪ್ರಚಂಡ ಯಶಸ್ಸಿನ ಚಿತ್ರಗಳಲ್ಲಿ ನಟಿಸುವುದಕ್ಕಿಂತಾ ನಾಟಕೀಯ ಚಿತ್ರಗಳಿಗೆ ಮರಳುವುದು ಒಳಿತು ಎಂದು ಕರೆನೀಡಿದ. 2001ರ ಮೇ ತಿಂಗಳಲ್ಲಿ, ಫುಲ್ಲರ್‌ಟನ್‌‌ನ ಕ್ಯಾಲಿಫೋರ್ನಿಯಾ ಸ್ಟೇಟ್‌ ಯೂನಿವರ್ಸಿಟಿಯು ಕೇಜ್‌ಗೆ ಲಲಿತಕಲೆಗಳ ವಿಭಾಗದಲ್ಲಿ ಒಂದು ಗೌರವ ಡಾಕ್ಟರೇಟ್‌ ಪದವಿಯನ್ನು ನೀಡಿ ಗೌರವಿಸಿತು‌‌. ಪದವಿ ಪ್ರದಾನ ಸಮಾರಂಭದಲ್ಲಿ ಅವನು ಮಾತನಾಡಿದ. == ವೈಯಕ್ತಿಕ ಜೀವನ == === ಸಂಬಂಧಗಳು ಮತ್ತು ಕುಟುಂಬ === ತನ್ನ 20ನೇ ವಯಸ್ಸಿನ ಆರಂಭದಲ್ಲಿ, ನಟಿ/ಗಾಯಕಿ ಎಲಿಜಬೆತ್‌ ಡೇಲಿಯೊಂದಿಗೆ ಆತ ಎರಡು ವರ್ಷಗಳವರೆಗೆ ಡೇಟಿಂಗ್‌ ನಡೆಸಿದ, ಮತ್ತು ನಂತರದಲ್ಲಿ ಉಮಾ ಥರ್ಮಾನ್‌ ಎಂಬ ನಟಿಯೊಂದಿಗೂ ಇದೇ ರೀತಿಯಲ್ಲಿ ಆತ ತನ್ನನ್ನು ತೊಡಗಿಸಿಕೊಂಡಿದ್ದ. 1988ರಲ್ಲಿ, ಕ್ರಿಸ್ಟಿನಾ ಫುಲ್ಟನ್ ಎಂಬಾಕೆಯೊಂದಿಗೆ ಕೇಜ್‌ ಡೇಟಿಂಗ್‌ ಶುರುಮಾಡಿದ. ಈಕೆ ವೆಸ್ಟನ್‌ ಕೊಪ್ಪೊಲಾ ಕೇಜ್‌ ಎಂಬ ಹೆಸರಿನ ಮಗನಿಗೆ (ಜನನ: 1990ರ ಡಿಸೆಂಬರ್‌‌ 26ರಂದು) ತಾಯಿಯಾದಳು. ಲಾರ್ಡ್‌ ಆಫ್‌ ವಾರ್‌‌ ಎಂಬ ಹೆಸರಿನ ಕೇಜ್‌ನ ಚಲನಚಿತ್ರದಲ್ಲಿ ವ್ಲಾದಿಮೀರ್ ಪಾತ್ರದಲ್ಲಿ ವೆಸ್ಟನ್‌ ಕಾಣಿಸಿಕೊಂಡ. ವ್ಲಾದಿಮೀರ್ ಉಕ್ರೇನಿಯಾದ ಓರ್ವ ತರುಣ ಯಂತ್ರಶಿಲ್ಪಿಯಾಗಿದ್ದು, ಅತ್ಯಂತ ಕ್ಷಿಪ್ರವಾಗಿ ಮಿಲ್‌ ಮಿ-24 ಹೆಲಿಕಾಪ್ಟರ್‌‌ ಒಂದನ್ನು ನಿರಸ್ತ್ರಗೊಳಿಸುತ್ತಾನೆ ಮತ್ತು ಈತ ನೋಕ್ಟಮ್‌ನ ಬ್ಲ್ಯಾಕ್‌ ಮೆಟಲ್‌ ಬ್ಯಾಂಡ್‌ ಐಸ್‌ನ ಪ್ರಮುಖ ಗಾಯಕನಾಗಿರುತ್ತಾನೆ. 2009ರ ಡಿಸೆಂಬರ್‌ನಲ್ಲಿ, ಕೇಜ್‌ನಿಂದ 13 ದಶಲಕ್ಷ $ನಷ್ಟು ಮೊತ್ತದ ಪರಿಹಾರವನ್ನು ಹಾಗೂ ತಾನು ವಾಸಿಸುತ್ತಿರುವ ಮನೆಯನ್ನು ಕೇಳಿಕೊಂಡು ಫುಲ್ಟನ್‌ ದಾವೆ ಹೂಡಿದಳು. ಕೇಜ್‌ನ ಹಣಕಾಸಿನ ಸಮಸ್ಯೆಗಳಿಂದ ಉದ್ಭವವಾದ ಸನ್ನಿವೇಶದಿಂದಾಗಿ ಅವಳು ಮನೆಯನ್ನು ಬಿಡಬೇಕು ಎಂಬ ಒಂದು ಆದೇಶಕ್ಕೆ ಪ್ರತಿಯಾಗಿ ಅವಳು ಈ ಮೊಕದ್ದಮೆಯನ್ನು ಹೂಡಿದಳು. ಕೇಜ್‌ ಒಟ್ಟು ಮೂರು ಬಾರಿ ಮದುವೆಯಾಗಿದ್ದಾನೆ. ನಟಿ ಪೆಟ್ರೀಷಿಯಾ ಆರ್ಕ್ವೆಟ್‌ ಅವನ ಮೊದಲ ಹೆಂಡತಿಯಾಗಿದ್ದಳು (1995ರ ಏಪ್ರಿಲ್‌ 8ರಂದು ಈ ಮದುವೆ ನಡೆಯಿತು, 2001ರ ಮೇ 18ರಂದು ಅವರ ವಿಚ್ಛೇದನವು ಆಖೈರಾಗಿಸಲ್ಪಟ್ಟಿತು). ಎಲ್ವಿಸ್‌ ಪ್ರೆಸ್ಲಿಯ ಮಗಳು ಹಾಗೂ ಗಾಯಕಿ/ಗೀತರಚನೆಕಾರ್ತಿಯಾದ ಲೀಸಾ ಮೇರೀ ಪ್ರೆಸ್ಲೆ ಕೇಜ್‌ನ ಎರಡನೇ ಹೆಂಡತಿಯಾಗಿದ್ದಳು. ಕೇಜ್‌, ಎಲ್ವಿಸ್‌ ಪ್ರೆಸ್ಲಿಯ ಅಭಿಮಾನಿಯಾಗಿದ್ದ ಮತ್ತು ವೈಲ್ಡ್‌ ಅಟ್‌ ಹಾರ್ಟ್‌ ಚಿತ್ರದಲ್ಲಿನ ಅವನ ಪಾತ್ರ ನಿರ್ವಹಣೆಗೆ ಎಲ್ವಿಸ್‌ ಪ್ರೆಸ್ಲಿಯೇ ಸ್ಫೂರ್ತಿಯಾಗಿದ್ದ. 2002ರ ಆಗಸ್ಟ್‌‌ 10ರಂದು ಅವರಿಬ್ಬರೂ ಮದುವೆಯಾದರು ಮತ್ತು ಮದುವೆಯಾದ 108 ದಿನಗಳ ನಂತರ 2002ರ ನವೆಂಬರ್‌‌ 25ರಂದು ವಿಚ್ಛೇದನಕ್ಕೆ ಅರ್ಜಿಸಲ್ಲಿಸಿದರು; ಅವರ ವಿಚ್ಛೇದನವು 2004ರ ಮೇ 16ರಂದು ಆಖೈರುಗೊಳಿಸಲ್ಪಟ್ಟಿತು. ಮದುವೆಗಿಂತ ವಿಚ್ಛೇದನಕ್ಕೆ ಸಂಬಂಧಿಸಿದ ನಡೆವಳಿಯೇ ಸುದೀರ್ಘ ಅವಧಿಯದಾಗಿತ್ತು. ಅವನ ಮೂರನೆಯ ಹಾಗೂ ಸದ್ಯದ ಹೆಂಡತಿಯಾದ ಅಲೀಸ್‌ ಕಿಮ್‌, ಹಿಂದೆ ಓರ್ವ ಪರಿಚಾರಿಕೆಯಾಗಿದ್ದಳು. ಲಾಸ್‌ ಏಂಜಲೀಸ್‌‌ನ ಕಬುಕಿ ಎಂಬ ಉಪಹಾರ ಮಂದಿರದಲ್ಲಿ ಹಿಂದೆ ಕೆಲಸ ಮಾಡುತ್ತಿದ್ದ ಅವಳು, ಲೆ ಪ್ರೈವೆ ಎಂಬ ಹೆಸರಿನ ಲಾಸ್‌ ಏಂಜಲೀಸ್‌-ಮೂಲದ ಕೊರಿಯಾದ ರಾತ್ರಿಕ್ಲಬ್ಬಿನಲ್ಲಿ ಕೇಜ್‌ನನ್ನು ಭೇಟಿಯಾದಳು. ಸೂಪರ್‌‌ಮ್ಯಾನ್‌‌ನ ಜನ್ಮನಾಮವಾದ ಕಾಲ್‌-ಎಲ್‌ (ಜನನ: 2005ರ ಅಕ್ಟೋಬರ್‌ 3ರಂದು) ಎಂಬ ಹೆಸರನ್ನಿಟ್ಟುಕೊಂಡಿದ್ದ ಅವನ ಮಗನಿಗೆ ಅವಳು ತಾಯಿಯಾಗಿದ್ದಾಳೆ. ಟಿಮ್‌ ಬರ್ಟನ್‌‌ನಿಂದ ನಿರ್ದೇಶಿಸಲ್ಪಡಬೇಕಿದ್ದ ಚಲನಚಿತ್ರವೊಂದರಲ್ಲಿ ಸೂಪರ್‌‌ಮ್ಯಾನ್‌ನ ಪಾತ್ರಕ್ಕಾಗಿ ಕೇಜ್‌ ಒಮ್ಮೆ ಪರಿಗಣಿಸಲ್ಪಟ್ಟಿದ್ದ. 2007ರಲ್ಲಿ ಕೇಜ್‌ ನಿರ್ಮಿಸಿದ ನೆಕ್ಸ್ಟ್‌ ಎಂಬ ಚಲನಚಿತ್ರದಲ್ಲಿ ಅಲೀಸ್‌ ಒಂದು ಕಿರುಪಾತ್ರದಲ್ಲಿ ಕಾಣಿಸಿಕೊಂಡಿದ್ದಳು. ಉತ್ತರದ ಕ್ಯಾಲಿಫೋರ್ನಿಯಾದಲ್ಲಿನ ಒಂದು ಖಾಸಗಿ ವ್ಯವಸಾಯ ಕ್ಷೇತ್ರದಲ್ಲಿ 2004ರ ಜುಲೈ 30ರಂದು ಅವರಿಬ್ಬರೂ ಮದುವೆಯಾದರು. === ಸ್ಥಿರಾಸ್ತಿ ಮತ್ತು ತೆರಿಗೆ ಸಮಸ್ಯೆಗಳು === ಮಾಲಿಬು ಎಂಬಲ್ಲಿ ಕೇಜ್‌ ಒಂದು ಮನೆಯನ್ನು ಹೊಂದಿದ್ದು ಅಲ್ಲಿ ಆತ ಮತ್ತು ಅಲೀಸ್‌ ವಾಸಿಸುತ್ತಿದ್ದರು. ಆದರೆ ಈ ಆಸ್ತಿಯನ್ನು ಆತ 2005ರಲ್ಲಿ 10 ದಶಲಕ್ಷ $ನಷ್ಟು ಮೊತ್ತಕ್ಕೆ ಮಾರಿದ. 2004ರಲ್ಲಿ ಬಹಮಾಸ್‌ನ ಪ್ಯಾರಡೈಸ್‌ ಐಲೆಂಡ್‌‌ನಲ್ಲಿ ಆಸ್ತಿಯೊಂದನ್ನು ಅವನು ಖರೀದಿಸಿದ. 2006ರ ಮೇ ತಿಂಗಳಲ್ಲಿ, ಎಕ್ಸುಮಾ ದ್ವೀಪಸಮೂಹದಲ್ಲಿರುವ ....40- (160,000 m2) ದ್ವೀಪವೊಂದನ್ನು ಅವನು ಖರೀದಿಸಿದ. ಇದು ನಸ್ಸಾವುವಿಗೆ ...85 (137 )ನಷ್ಟು ಆಗ್ನೇಯ ದಿಕ್ಕಿನಲ್ಲಿ ಹಾಗೂ ಫೇತ್‌ ಹಿಲ್‌ ಮತ್ತು ಟಿಮ್‌ ಮೆಕ್‌ಗ್ರಾ ಮಾಲೀಕತ್ವದ ಇದೇ ಬಗೆಯ ದ್ವೀಪವೊಂದರ ಸಮೀಪದಲ್ಲಿ ಇತ್ತು. ಜರ್ಮನಿಯಲ್ಲಿನ ಒಬೆರ್‌ಫಾಲ್ಜ್‌ ವಲಯದಲ್ಲಿರುವ ಸ್ಕ್ಲೋಸ್‌ ನೀಡ್‌ಸ್ಟೀನ್‌‌ನ ಓಬೀರಾಯನ ಕಾಲದ ಕೋಟೆಮನೆಯ ಮಾಲೀಕತ್ವವನ್ನು ಒಮ್ಮೆ ಅವನು ಹೊಂದಿದ್ದ. 2006ರಲ್ಲಿ ಖರೀದಿಸಿದ್ದ ಈ ಕೋಟೆಮನೆಯನ್ನು ಆತ 2009ರಲ್ಲಿ 2.5 ದಶಲಕ್ಷ $ನಷ್ಟು ಮೊತ್ತಕ್ಕೆ ಮಾರಿದ. ಅವನ ಅಜ್ಜಿಯು ಜರ್ಮನ್‌ ಮೂಲದವಳಾಗಿದ್ದು, ಕೊಚೆಮ್‌ ಆನ್‌ ಡೆರ್‌ ಮೊಸೆಲ್‌‌‌‌ ಎಂಬಲ್ಲಿ ವಾಸಿಸುತ್ತಿದ್ದಳು. 2007ರ ಆಗಸ್ಟ್‌‌ನಲ್ಲಿ, ರೋಡ್‌ ಐಲೆಂಡ್‌‌‌ನ ಮಿಡ್ಲ್‌ಟೌನ್‌‌‌ನಲ್ಲಿ ಕೇಜ್‌ ಒಂದು ಮನೆಯನ್ನು ಖರೀದಿಸಿದ. ಈ ಮನೆಯು24,000-- (2,200 m2) 26 ಎಕರೆಗಳಷ್ಟು ವಿಸ್ತೀರ್ಣದ ಪ್ರದೇಶವನ್ನು ಆಕ್ರಮಿಸಿಕೊಂಡಿದೆ ಮತ್ತು ಇಟ್ಟಿಗೆ-ಹಾಗೂ-ಕಲ್ಲಿನಿಂದ ಕಟ್ಟಲ್ಪಟ್ಟಿರುವ ಹಳ್ಳಿಗಾಡಿನ ಜಹಗೀರುದಾರನ ಮನೆಯಾಗಿದೆ. 12 ಶಯ್ಯಾಗೃಹಗಳು, 10 ಸಂಪೂರ್ಣ ಬಚ್ಚಲಮನೆಗಳು, ಹಾಗೂ ಸಾಗರದೃಷ್ಟಿ ತಾಣಗಳನ್ನು ಈ ಮನೆಯು ಒಳಗೊಂಡಿರುವುದರ ಜೊತೆಗೆ, ನೋರ್ಮನ್‌ ಪಕ್ಷಿಧಾಮದ ಗಡಿಯಲ್ಲಿ ನೆಲೆಗೊಂಡಿದೆ. ಸದರಿ ಎಸ್ಟೇಟನ್ನು "ಗ್ರೇ ಕ್ರೇಗ್‌" ಎಂದು ಕರೆಯಲಾಗುತ್ತದೆ. ನ್ಯೂಪೋರ್ಟ್‌ನಲ್ಲಿನ ಬೆಲ್ಲೆವ್ಯೂ ಅವೆನ್ಯೂನಲ್ಲಿರುವ ಮಿರಾಮರ್‌‌ ಮ್ಯಾನ್‌ಷನ್‌ಗೆ ಸಂಬಂಧಿಸಿದ 2007ರ 17.15 ದಶಲಕ್ಷ $ನಷ್ಟು ಮೊತ್ತದ ಮಾರಾಟದಿಂದ ಮೀರಿಸಲ್ಪಡುವುದರೊಂದಿಗೆ, ಇದರ ಮಾರಾಟವು ಸಂಸ್ಥಾನದ ಅತ್ಯಂತ ದುಬಾರಿ ಬೆಲೆಯ ವಾಸಯೋಗ್ಯ ಖರೀದಿಗಳಲ್ಲಿ ಸ್ಥಾನವನ್ನು ಗಿಟ್ಟಿಸಿಕೊಂಡಿತು. 2007ರಲ್ಲಿಯೂ, ಇಂಗ್ಲಂಡ್‌ನ ಸಾಮರ್‌ಸೆಟ್‌‌ನಲ್ಲಿರುವ ಮಿಡ್‌ಫೋರ್ಡ್‌ ಕೋಟೆಮನೆಯನ್ನು ನಟ ಕೇಜ್‌ ಖರೀದಿಸಿದ. ತನ್ನ ಜರ್ಮನ್‌ ಕೋಟೆಮನೆಯನ್ನು ಮಾರಿದ ಕೆಲವೇ ದಿನಗಳ ನಂತರ, ರೋಡ್‌ ಐಲೆಂಡ್‌, ಲೂಸಿಯಾನಾ, ನೆವಡಾ, ಮತ್ತು ಕ್ಯಾಲಿಫೋರ್ನಿಯಾದಲ್ಲಿರುವ ಮನೆಗಳನ್ನಷ್ಟೇ ಅಲ್ಲದೇ ಬಹಮಾಸ್‌‌ನಲ್ಲಿರುವ 7 ದಶಲಕ್ಷ $ನಷ್ಟು ಮೌಲ್ಯದ ದ್ವೀಪವನ್ನೂ ಕೇಜ್‌ ಮಾರಾಟಕ್ಕಿಟ್ಟ. 2009ರ ಜುಲೈ 14ರಂದು, ಲೂಸಿಯಾನಾದಲ್ಲಿ ಕೇಜ್‌ ಹೊಂದಿರುವ ಆಸ್ತಿಗೆ ವಿರುದ್ಧವಾಗಿ, ಒಂದು ಒಕ್ಕೂಟದ ತೆರಿಗೆಯ ಭೋಗ್ಯದ ಹಕ್ಕಿನ ಸಂಬಂಧವಾಗಿ ಇಂಟರ್‌ನಲ್‌ ರೆವಿನ್ಯೂ ಸರ್ವೀಸ್‌ ಇಲಾಖೆಯು ನ್ಯೂ ಓರ್ಲೀನ್ಸ್‌ ಎಂಬಲ್ಲಿ ಪಾವತಿಸಲ್ಪಡದ ಒಕ್ಕೂಟದ ತೆರಿಗೆಗಳಿಗೆ ಕುರಿತಾದ ದಸ್ತಾವೇಜುಗಳನ್ನು ಸಲ್ಲಿಸಿತು. 2007ರ ವರ್ಷಕ್ಕೆ ಸಂಬಂಧಿಸಿದಂತೆ 6.2 ದಶಲಕ್ಷ $ನಷ್ಟು ಮೊತ್ತಕ್ಕೂ ಹೆಚ್ಚಿನ ಒಕ್ಕೂಟದ ಆದಾಯ ತೆರಿಗೆಯನ್ನು ಪಾವತಿಸುವಲ್ಲಿ ಕೇಜ್‌ ವಿಫಲನಾಗಿದ್ದ ಎಂಬುದು IRSನ ಆಪಾದನೆಯಾಗಿತ್ತು. ಇದರ ಜೊತೆಗೆ, 2002ರಿಂದ 2004ರವರೆಗಿನ ಅವಧಿಗೆ ಸಂಬಂಧಿಸಿದ 350,000 $ಗೂ ಹೆಚ್ಚಿನ ಮೊತ್ತದ ಪಾವತಿಸಲ್ಪಡದ ತೆರಿಗೆಗಳ ಮತ್ತೊಂದು ಭೋಗ್ಯದ ಹಕ್ಕಿನ ಕುರಿತು ಇಂಟರ್‌ನಲ್‌ ರೆವಿನ್ಯೂ ಸರ್ವೀಸ್‌ ಇಲಾಖೆಯು ಮಾಹಿತಿನೀಡಿದೆ. ತನ್ನ ವ್ಯವಹಾರದ ವ್ಯವಸ್ಥಾಪಕನಾದ ಸ್ಯಾಮ್ಯುಯೆಲ್‌ . ಲೆವಿನ್ ಎಂಬಾತನ ವಿರುದ್ಧ ಉದಾಸೀನತೆ ಮತ್ತು ವಂಚನೆಗಳನ್ನು ಆರೋಪಿಸಿ, 2009ರ ಅಕ್ಟೋಬರ್‌ 16ರಂದು 20 ದಶಲಕ್ಷ $ನಷ್ಟು ಮೊತ್ತದ ದಾವೆಯನ್ನು ಕೇಜ್‌ ಹೂಡಿದ. ಈ ಮೊಕದ್ದಮೆಯು ತಿಳಿಸುವ ಪ್ರಕಾರ, "ತೆರಿಗೆಗಳ ಪಾವತಿಯು ಬಾಕಿಯಿದ್ದಾಗ ಅವನ್ನು ಪಾವತಿಸುವಲ್ಲಿ ಲೆವಿನ್‌ ವಿಫಲಗೊಂಡಿದ್ದ ಮತ್ತು ಕೇಜ್‌ನನ್ನು ಸಟ್ಟಾ ವ್ಯಾಪಾರದ ಹಾಗೂ ಅಪಾಯಕರವಾದ ಸ್ಥಿರಾಸ್ತಿ ಹೂಡಿಕೆಗಳಲ್ಲಿ ತೊಡಗಿಸಿದ್ದ; 'ಇದರಿಂದಾಗಿ ಸದರಿ ನಟನು ದುರಂತದ ನಷ್ಟಗಳಿಗೆ ಈಡಾಗುವಂತಾಯಿತು'." ಇದಕ್ಕೆ ಪ್ರತಿಯಾಗಿ ಒಂದು ದೂರನ್ನು ಸ್ಯಾಮ್ಯುಯೆಲ್‌ ಲೆವಿನ್‌ ಸಲ್ಲಿಸಿದ. ಕೇಜ್‌ ತನ್ನ ಆದಾಯಕ್ಕೆ ಮೀರಿದ ಮಟ್ಟದಲ್ಲಿ ಜೀವನ ಸಾಗಿಸುತ್ತಿರುವುದರ ಕುರಿತು ಅವನನ್ನು ಎಚ್ಚರಿಸಿದ್ದೇ ಅಲ್ಲದೇ ಕಡಿಮೆ ಹಣವನ್ನು ಖರ್ಚುಮಾಡಬೇಕು ಎಂದು ಅವನನ್ನು ತಾನು ಒತ್ತಾಯಿಸಿದ್ದಾಗಿ ಒಂದು ಹೇಳಿಕೆಯನ್ನು ಸಲ್ಲಿಸುವ ಮೂಲಕ ಲೆವಿನ್‌ ಈ ಮೊಕದ್ದಮೆಗೆ ಪ್ರತಿಕ್ರಿಯಿಸಿದ. ಲೆವಿನ್‌ನಿಂದ ಸಲ್ಲಿಸಲ್ಪಟ್ಟ ಹೇಳಿಕೆಯ ವಿವರ ಹೀಗಿತ್ತು: "ಲೆವಿನ್‌ನ ಮಾತನ್ನು ಕೇಳುವುದಕ್ಕೆ ಬದಲಾಗಿ ಪಾಟಿ-ಪ್ರತಿವಾದಿಯಾದ ಕೊಪ್ಪೊಲಾ ತನ್ನ ಬಹುತೇಕ ಮುಕ್ತ ಸಮಯವನ್ನು ಉನ್ನತ ಟಿಕೆಟ್‌ ಖರೀದಿಗಳಿಗೆ ಸಂಬಂಧಿಸಿದ ಕೊಳ್ಳುವಿಕೆಗಳಿಗಾಗಿ ಖರ್ಚುಮಾಡಿದ, ಮತ್ತು 15 ವೈಯಕ್ತಿಕ ಮನೆಗಳೊಂದಿಗೆ ವ್ಯವಹಾರವನ್ನು ಮುಗಿಸಿದ", ಲೆವಿನ್‌ನ ದೂರು ಮತ್ತಷ್ಟು ಮುಂದುವರಿಯುತ್ತಾ, "ಇದೇ ರೀತಿಯಲ್ಲಿ, ಒಂದು ಗಲ್ಫ್‌ಸ್ಟ್ರೀಮ್‌ ಜೆಟ್‌ನ್ನು ಖರೀದಿಸುವುದಕ್ಕೆ ವಿರುದ್ಧವಾಗಿ, ವಿಹಾರದೋಣಿಗಳ ಒಂದು ನೌಕಾಸಮೂಹವನ್ನು ಖರೀದಿಸಿ ಹೊಂದುವುದಕ್ಕೆ ವಿರುದ್ಧವಾಗಿ, ರೋಲ್ಸ್‌ ರಾಯ್ಸ್‌ಗಳ ಒಂದು ತುಕಡಿಯನ್ನು ಖರೀದಿಸಿ ಹೊಂದುವುದಕ್ಕೆ ವಿರುದ್ಧವಾಗಿ, ಮತ್ತು ಆಭರಣ ಮತ್ತು ಕಲಾಕೃತಿಯಲ್ಲಿ ಲಕ್ಷಾಂತರಗಟ್ಟಲೆ ಡಾಲರ್‌ ಹಣವನ್ನು ವಿನಿಯೋಗಿಸಿ ಖರೀದಿಸುವುದಕ್ಕೆ ವಿರುದ್ಧವಾಗಿ ಲೆವಿನ್‌ ಕೊಪ್ಪೊಲಾಗೆ ಸಲಹೆ ನೀಡಿದ್ದಾಗಿ" ತಿಳಿಸಿತು. ತಾನು ಸಲ್ಲಿಸಿದ ಹೇಳಿಕೆಯಲ್ಲಿ ಲೆವಿನ್‌ ವಿವರಗಳನ್ನು ನೀಡುತ್ತಾ, "2007ರಲ್ಲಿ ಕೇಜ್‌ನ ಕೊಳ್ಳುವ-ಅಮಲು ಒಟ್ಟಾರೆಯಾಗಿ 33 ದಶಲಕ್ಷ $ಗಿಂತಲೂ ಹೆಚ್ಚಿನ ವೆಚ್ಚದಲ್ಲಿ ಮೂರು ಹೆಚ್ಚುವರಿ ಮನೆಗಳನ್ನು ಖರೀದಿಸುವುದಕ್ಕೆ ಈಡುಮಾಡಿತ್ತು; ಅಷ್ಟೇ ಅಲ್ಲ, 22 ವಾಹನಗಳ (9 ರೋಲ್ಸ್‌ ರಾಯ್ಸ್‌ಗಳು ಸೇರಿದಂತೆ) ಖರೀದಿ; ದುಬಾರಿ ಬೆಲೆಯ ಆಭರಣದ 12 ಖರೀದಿಗಳು; ಮತ್ತು ಕಲಾಕೃತಿ ಮತ್ತು ವಿದೇಶೀಯ ವಸ್ತುಗಳ 47 ಖರೀದಿಗಳೂ ಸಹ ಇದರಲ್ಲಿ ಸೇರಿದ್ದವು" ಎಂದು ಹೇಳಿದ. ಟರ್ಬೋಸಾರಸ್‌ ಒಂದರ ಡೈನೋಸಾರ್‌‌ ತಲೆಬುರುಡೆಯೊಂದು ಸದರಿ ವಿದೇಶೀಯ ವಸ್ತುಗಳಲ್ಲಿ ಒಂದಾಗಿತ್ತು ಮತ್ತು ಲಿಯೊನಾರ್ಡೊ ಡಿಕ್ಯಾಪ್ರಿಯೋಗೆ ವಿರುದ್ಧವಾಗಿ ಒಂದು ಸವಾಲಿನ ಸ್ಪರ್ಧೆಯಲ್ಲಿ ಗೆದ್ದ ನಂತರ, ಹರಾಜೊಂದರಲ್ಲಿ ಈ ತಲೆಬುರುಡೆಗಾಗಿ ನಿಕೋಲಸ್‌ ಕೇಜ್‌ 276,000 $ನಷ್ಟು ಹಣವನ್ನು ಪಾವತಿಸಿದ್ದ. ಕೇಜ್‌ನ ಪ್ರಕಾರ, "ಅಮೆರಿಕಾದಲ್ಲಿನ ಅತ್ಯಂತ ಗೀಳುಹಿಡಿದ ಮನೆಯನ್ನು" ಅವನು ಹೊಂದಿದ್ದ. ಈ ಮನೆಯು ಲೂಸಿಯಾನಾದ ನ್ಯೂ ಓರ್ಲೀನ್ಸ್‌‌‌‌ನ ಫ್ರೆಂಚ್‌ ಬೀಡಿನಲ್ಲಿ ನೆಲೆಗೊಂಡಿತ್ತು. ಈ ಮನೆಯ ಹಿಂದಿನ ಮಾಲೀಕನಾಗಿದ್ದ ಡೆಲ್ಫೈನ್‌ ಲಾಲೌರೀ ಎಂಬಾತನ ಗುರುತಿಗೆ ಈ ಮನೆಯು "ದಿ ಲಾಲೌರೀ ಹೌಸ್‌" ಎಂದೇ ಚಿರಪರಿಚಿತವಾಗಿತ್ತು. 2009ರ ನವೆಂಬರ್‌‌ 12ರಂದು ಈ ಮನೆಯ ಭೋಗ್ಯಾಧಾರದ ಸ್ವತ್ತುಬಿಡಿಸಿಕೊಳ್ಳುವ ಹಕ್ಕನ್ನು ರದ್ದುಗೊಳಿಸಲಾಯಿತು ಮತ್ತು ಅವನ ಹಣಕಾಸಿನ ಸಮಸ್ಯೆಗಳ ಪರಿಣಾಮವಾಗಿ, ನ್ಯೂ ಓರ್ಲೀನ್ಸ್‌ನ ಮತ್ತೊಂದು ಆಸ್ತಿಯ ಜೊತೆಯಲ್ಲಿ ಇದನ್ನು ಒಟ್ಟಾರೆಯಾಗಿ 5.5 ದಶಲಕ್ಷ $ನಷ್ಟು ಮೊತ್ತಕ್ಕೆ ಹರಾಜುಹಾಕಲಾಯಿತು. ಅವನ ಬೆಲ್‌ ಏರ್‌‌ ಮನೆಯು ತನ್ನ ಮೇಲೆ ಒಟ್ಟಾರೆಯಾಗಿ 18 ದಶಲಕ್ಷ $ನಷ್ಟು ಮೊತ್ತದ ಆರು ಸಾಲಗಳನ್ನು ಹೊಂದಿತ್ತು. ಇದು 2010ರ ಏಪ್ರಿಲ್‌ 7ರಂದು ಒಂದು ಸ್ವಭಾರೆ ಹಕ್ಕು ರದ್ದಿಕೆ ಹರಾಜಿನಲ್ಲಿ, ಕೇಜ್‌ನ ಕೇಳುತ್ತಿದ್ದ ಮೂಲಬೆಲೆಗಿಂತ ಸರಿಸುಮಾರು 25 ದಶಲಕ್ಷ $ನಷ್ಟು ಕಮ್ಮಿಬೆಲೆಗೆ ಮಾರಾಟವಾಯಿತು. ನೆವಡಾದಲ್ಲಿರುವ ಮತ್ತೊಂದು ಮನೆಯೂ ಸಹ ಸ್ವಭಾರೆ ಹಕ್ಕು ರದ್ದಿಕೆಯ ಹರಾಜನ್ನು ಎದುರಿಸುತ್ತಿದೆ. ಫೋರ್ಬ್ಸ್‌ ನಿಯತಕಾಲಿಕದ ಪ್ರಕಾರ ಅತಿ ಹೆಚ್ಚು ಸಂಭಾವನೆ ಪಡೆಯುವ ಹಾಲಿವುಡ್‌ ನಟರ ಪೈಕಿ ನಿಕೋಲಸ್‌ ಕೇಜ್‌ ಒಬ್ಬನಾಗಿ ಉಳಿದುಕೊಂಡಿದ್ದಾನೆ. 2009ರಲ್ಲಿ ಅವನ ಗಳಿಕೆಯು 40 ದಶಲಕ್ಷ $ನಷ್ಟಿತ್ತು. === ಇತರೆ ಆಸಕ್ತಿಗಳು === ಸ್ಪೈಡರ್‌-ಮ್ಯಾನ್‌ ಚಲನಚಿತ್ರದಲ್ಲಿನ ನೋರ್ಮನ್‌ ಒಸ್ಬಾರ್ನ್‌/ಗ್ರೀನ್‌ ಗಾಬ್ಲಿನ್‌ ಪಾತ್ರವನ್ನು ನಿರ್ವಹಿಸುವುದಕ್ಕೆ ಸಂಬಂಧಿಸಿದಂತೆ ನಿಕೋಲಸ್‌, ನಿರ್ದೇಶಕ ಸ್ಯಾಮ್‌ ರೈಮಿಯ ಮೊದಲ ಆಯ್ಕೆಯಾಗಿದ್ದ. ತನ್ನ ಮಗ ವೆಸ್ಟನ್ ಜೊತೆಯಲ್ಲಿ ಸೇರಿಕೊಂಡು ವೂಡೂ ಚೈಲ್ಡ್‌ ಎಂಬ ಹೆಸರಿನ ಕಾಮಿಕ್‌ ಪುಸ್ತಕವನ್ನು ಅವನು ಸೃಷ್ಟಿಸಿದ್ದು, ಅದು ವರ್ಜಿನ್‌ ಕಾಮಿಕ್ಸ್‌‌ನಿಂದ ಪ್ರಕಟಿಸಲ್ಪಟ್ಟಿದೆ. ರೆಮೋನ್ಸ್‌ ಗಿಟಾರ್‌ ವಾದಕ ಜಾನಿ ರೆಮೋನ್‌ ಎಂಬಾತನೊಂದಿಗೆ ಕೇಜ್‌ ನಿಕಟ ಸ್ನೇಹವನ್ನು ಹೊಂದಿದ್ದ. ಶ್ರೇಷ್ಠ ಕಾರುಗಳ ಕುರಿತಾದ ಅವನ ಆಸಕ್ತಿಯು ಚಿರಪರಿಚಿತವಾಗಿದೆ; 1997ರಲ್ಲಿ ದೂರವಾಣಿ ಸವಾಲಿನ ಮೂಲಕ ಲಂಬೋರ್ಘಿನಿ ಕಾರುಗಳಿಗೆ ಸಂಬಂಧಿಸಿದ ಹರಾಜು ದಾಖಲೆಯನ್ನು ಅವನು ಮುರಿದ. ಒಂದು ಅಪರೂಪದ ಮಿಯುರಾ ಕಾರಿನ ಮೇಲೆ 490,000 $ನಷ್ಟು ಸವಾಲು ಬೆಲೆಯನ್ನು ಇರಿಸಿದಾಗ ಈ ದಾಖಲೆಯು ನಿರ್ಮಾಣವಾಯಿತು. ಅವನು ವರ್ಣಚಿತ್ರ ಕಲಾವಿದ ಹಾಗೂ ಭೂಗತ ಕಾಮಿಕ್ಸ್‌ ಕಲಾವಿದನಾದ ರಾಬರ್ಟ್‌ ವಿಲಿಯಮ್ಸ್‌ ಎಂಬಾತನ ಓರ್ವ ಅಭಿಮಾನಿ ಹಾಗೂ ಸಂಗ್ರಾಹಕ ಕೂಡಾ ಆಗಿದ್ದಾನೆ. ಅವನು ಜಕ್ಸ್ಟಪೋಜ್‌ ನಿಯತಕಾಲಿಕಕ್ಕೆ ಸಂಬಂಧಿಸಿದಂತೆ ಪ್ರಸ್ತಾವನೆಗಳನ್ನು ಬರೆದಿದ್ದಾನೆ ಮತ್ತು ಡೆತ್‌ ಆನ್‌ ದಿ ಬೋರ್ಡ್ಸ್‌ ಎಂಬ ವರ್ಣಚಿತ್ರ ಕಲಾಕೃತಿಯನ್ನು ಖರೀದಿಸಿದ್ದಾನೆ. == ಚಲನಚಿತ್ರಗಳ ಪಟ್ಟಿ == == ಇವನ್ನೂ ಗಮನಿಸಿ == ಕೊಪ್ಪೊಲಾ ವಂಶವೃಕ್ಷ == ಆಕರಗಳು == == ಬಾಹ್ಯ ಕೊಂಡಿಗಳು == ಅಂತರಜಾಲ ಸಿನೆಮಾ ದತ್ತಸಂಚಯದಲ್ಲಿ ವರ್ಲ್ಡ್‌ ಟ್ರೇಡ್‌ ಸೆಂಟರ್‌ ಇಂಟರ್‌ವ್ಯೂ ವಿತ್‌‌ ನಿಕೋಲಸ್‌ ಕೇಜ್‌ 2008-09-06 ವೇಬ್ಯಾಕ್ ಮೆಷಿನ್ ನಲ್ಲಿ. ಫ್ರಂ ಫಿಲ್ಮ್‌ಫೋರ್ಸ್‌ ನಿಕೋಲಸ್‌ ಕೇಜ್‌ ಘೋಸ್ಟ್‌ ರೈಡರ್‌‌ ವಿಡಿಯೋ ಇಂಟರ್‌ವ್ಯೂ ವಿತ್‌ ./ 2008-10-10 ವೇಬ್ಯಾಕ್ ಮೆಷಿನ್ ನಲ್ಲಿ.